Det sentrale torget i Rostov opptas av den enorme Maria Himmelfartskatedralen. Det er ikke kjent når den nåværende bygningen ble oppført, men midten på 1500-tallet er den mest sannsynlige tiden. De nederste delene av katedralveggene er datert til 1100-tallet. Klokketårnet ble stort sett bygget på 1500-tallet. Tårnets klokker er blant de største og mest berømte i Russland, og hver enkelt av dem har sitt eget navn. Den største av dem, støpt i 1688, veier rundt 32 tonn. Den kalles Sysoj til minne om metropolittens far.